text: 15 Ichapis wakin familiaresqa, karu llajtamanta kutimojkunapaj, chayri karu llajtaman mana llankʼaj riyta munajkunapaj phiñakunkuman. Munaynillankuta maskʼashasqankutataj ninkuman. Paykunamanta aprovechakuyta munaspa (Pro. 19:6, 7). Eduardoj wawan Ana nin: "Kapuyniyoj kayta maskʼanamantaqa, Diosta yupaychayta ñaupajman churana, ajinamanta familiaresninchej reparanqanku Diosninchejta may jatunpaj qhawasqanchejta. Chayta mana ruwajtinchejqa, ni jaykʼaj reparanqankuchu imachus kausayninchejpi may sumaj kasqanta", nispa (1 Pedro 3:1, 2 kikinchay).